עוזי שרון

עוזי שרון (1926 – 2010) היה מהנדס מערכות אשר תרם תרומה משמעותית בפיתוח אמצעי לחימה והיה דמות מפתח בתחום הטילים והלייזר בישראל.

==ביוגרפיה==
שרון נולד בירושלים, ובילדותו עבר עם הוריו לקיבוץ גבעת השלושה. הוא למד חשמל ומכניקה בבית הספר המקצועי הטכני בסמ"ת של הטכניון. שרון סיים תואר ראשון בטכניון בהנדסת מכונות, והשתלם באלקטרוניקה ופיזיקה באוניברסיטת ניו יורק. הוא נישא לכוריאוגרפית מירל'ה שרון בשנת 1953, ולזוג נולדה בת בשנת 1969.
בשנת 1997 התקבל כחבר באקדמיה למדעים של ניו יורק (New York Academy of sciences), וכן היה חבר ב-OSA (Optical Society of America) ובאגודה הישראלית לניתוחי לייזר ולרפואה (Israel Society for Laser Surgery and Medicine). שרון זכה בפרס מפקד חיל האוויר על פיתוח מערכת מסווגת.

=== שירות בפלי"ם ובצה"ל===
בגיל 17 גויס שרון לחוליה לחבלה ימית של הפלי"ם. כבר בגיל צעיר זה התבלט ביכולת ההמצאה והאלתור שלו בפיתוח ובניית הטורפדו הימי המונחה "כריש", אשר היה בסיס לפיתוח נשק מונחה בצה"ל. שרון היה החלוץ בפיתוח כלי נשק ממונעים לשימוש בזירה הימית, וכבר בשנת 1947 התבקש לפתח טורפדו, שנועד להטביע אוניות גירוש בריטיות.

לאחר ביטול הפעלת הכריש, שרון הצטרף ליחידת הסירות וקיבל לרשותו מעבדה קטנה. הוא טיפל בנושא איתור הלוחמים במים באמצעות מתקני אינפרה-אדום שבנה על קסדות. השימוש במתקני אינפרה-אדום היה פריצת דרך בכל תחום האמצעים המיוחדים, שרון עסק גם בנושאי חבלה: מוקשי פרופלור שמופעלים רק לאחר שהאנייה עוזבת את הנמל, מוקשי קרן בעלי ארבע קרניים המתפוצצים ברגע שאונייה נוגעת בהן, פצצות עומק ומצופי עשן. יחידת הפיתוח עסקה גם בתכנון כלי ימי מונחה מרחוק, שהיה המשך לפיתוח הכריש. בתקופת פיתוחו של "כריש 2", החלו גם קשריו של עוזי שרון וצוותו עם חמ"ד שעסק בפיתוח "כלב" יבשתי. [המתקן] נועד לשמש "פצצה על גלגלים" נגד עמדות הערבים, שהתבצרו בעיר התחתית בחיפה. חיפה שוחררה באפריל 1948, בטרם הגיע "כלב" לכלל שימוש מבצעי. עם הקמת המדינה המשיך עוזי שרון לשכלל את "הכרישים". בשלב הבא (1948–1953) נוצר "כלב ים 1" וסירות "ג 11", שהפכו בשנת 1955 לסירות מבצעיות עבור חיל הים. טילי "שפריר", שפותחו במסגרת רפא"ל בסוף שנות ה-50, היו תולדות של פיתוח "כלב ים 1".

עוזי שרון הקים את ענף בקרה וטילים בחיל החימוש. במהלך כהונתו היה אחראי לפיתוח אמצעי ראיית לילה ועסק בפיתוחי לייזר למערכות נשק. שרון הצטרף למפקדת קצין חימוש ראשי (מקחש"ר) ב-1960 וכיהן כראש ענף מחקר. ב-1961 מינה המטכ"ל וועדה בין-חיילית-זרועית להחליט בדבר ייעודו של הטיל "לוז" שפותח ברפא"ל. חברי הוועדה מטעם חיל החימוש היו: רס"ן עוזי שרון וסרן אריה לביא (לימים המדען הראשי במשרד התמ"ס). הוועדה הצליחה לפתח את ה"לוז" לטיל "ים-ים" שנודע בשם "גבריאל". בהיעדר צוות מהנדסים וטכנאים בחיל החימוש, הנדרשים לפיתוח מסוג זה, הוחלט שהמשך הפיתוח והייצור יועברו לתע"א ולתע"ש. עם ביצוע הרפורמה של 1966, ענף מחקר במקחש"ר בוטל [http://www.himush.co.il/?section=257]. שרון השתחרר מצה"ל בדרגת סגן-אלוף.

== המצאות ופיתוחים מאוחרים ==
מכשיר לייזר CO2 לשימושים רפואיים מדגם שרפלן 40C, פרי פיתוחו של עוזי שרון
לאחר פרישתו מצה"ל השתלב שרון בחברה האמריקאית בלוק אנג'ינירינג ועסק בפיתוחי לייזר לתוכנית החלל האמריקאית. עם חזרתו לישראל ב-1970, הקים את חברת פאן-אנג'ינירינג שעסקה בפיתוח של מערכות שונות עבור משרד הביטחון בתחום הלייזר ובפיתוח לייזר רפואי לצרכים כירורגיים. בשנת 1972 תכנן שרון ופיתח את ה-שרפלן, מכשיר הלייזר הראשון בעולם המחליף את אזמל הניתוח במקרים רבים.

עוזי שרון היה אוטודידקט בעל תחומי התעניינות ופעילות מגוונים, ורשומים על שמו פטנטים רבים. בד בבד עם פעילותו בתחום הביטחוני והרפואי פיתח גם מערכת גילוי לחומרי נפץ, מערכת לקטיף רובוטי של אשכוליות, ומכונה למסיק זיתים. בתחילת שנות השישים, נוצר קשר עמוק בינו ובין המלחין יוסף טל. שרון תרם תרומה מכרעת בבניית המעבדה למוזיקה אלקטרונית בירושלים, ואיפשר בכך את חיבור היצירות של טל למוזיקה אלקטרונית.
שרון במעבדה למוזיקה אלקטרונית (1962)

== פטנטים ==
<div style="direction: ltr;">
* 7101365 - [http://www.patentgenius.com/patent/7101365.html%20%20 Laser for skin treatment]
* 7088435 - [https://web.archive.org/web/20160303180930/http://www.patentgenius.com/patent/7088435.html Controlled substance detection and identification system]
* 6914668 - [https://web.archive.org/web/20160303172232/http://www.patentgenius.com/patent/6914668.html Personal identification verification and controlled substance detection and identification system]
* 4015906 - [https://web.archive.org/web/20160303172752/http://www.patentgenius.com/patent/4015906.html Method and apparatus for aligning an invisible beam particularly a laser bear]
* 3913582 - [http://www.google.com/patents?id=d1o4AAAAEBAJ&printsec=frontcover&dq=LASER+DEVICE+WITH+ARTICULATED+ARM&hl=en&ei=ksQxTvLwGJO5hAezrKWICw&sa=X&oi=book_result&ct=result&resnum=1&ved=0CCgQ6AEwAA LASER DEVICE WITH ARTICULATED ARM]
* 3865114 - [http://www.google.com/patents/about/3865114_LASER_DEVICE_PARTICULARLY_USEFUL.html?id=d0UxAAAAEBAJ Laser device particularly useful as a surgical instrument]
* Israeli Patent No. 57313 - Aerodynamic air spoilers for control of guided missiles, free fall bombs and other aerodynamic bodies, (1986)
</div>

== לקריאה נוספת ==
* 
* 
* 

== קישורים חיצוניים ==

* [http://www.palyam.org/KhabalaYamit/Israel/ujvUzi_Karish הכריש - פיתוח של עוזי שרון, באתר הפלי"ם וההעפלה]
* [https://web.archive.org/web/20200615023744/http://www.palmach.org.il/ מרכז מידע פלמ"ח - ארכיון סרטים באתר עמותת דור הפלמ"ח]
* [https://groups.google.com/group/shamash.stop/browse_thread/thread/66ccfde1a5e44301/a2d4009be933bff%3Fq%3D%22Uzi%2BSharon%2522%230a2d4009be933bff&ei=iGwTS6eaOpW8Qpmqic0O ראיון עם - MISSILE EXPERT: NAUTILUS & ARROW NOT THE SOLUTION Aaron Lerner]
* [http://onlinelibrary.wiley.com/doi/10.1111/j.1749-6632.1976.tb41612.x/pdf Current Laser Surgery]
* [https://www.maoz.org.il/single-post/2014/01/28/סיפורו-של-מקום-או-כיצד-התוודעתי-לייצור-טורפדו-ימי-ההכריש-במעוז-חיים סיפורו של מקום, או כיצד התוודעתי לייצור טורפדו ימי, ה'הכריש', במעוז חיים]. אתר קיבוץ מעוז חיים, 28 בינואר 2014

== הערות שוליים ==

קטגוריה:מהנדסי מכונות ישראלים
קטגוריה:ממציאים ישראלים
קטגוריה:אנשי הפלי"ם
קטגוריה:ימאי חיל הים הישראלי
קטגוריה:חיילי חיל המדע
קטגוריה:חיילי חיל החימוש
קטגוריה:סגני-אלופים בצה"ל
קטגוריה:בוגרי בסמ"ת
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת ניו יורק
קטגוריה:אנשי היישוב ילידי הארץ
קטגוריה:גבעת השלושה: אישים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1926
קטגוריה:ישראלים שנפטרו ב-2010